พิพิธภัณฑ์สัตว์น้ำโอกินาวะชูราอูมิ

พิพิธภัณฑ์สัตว์น้ำโอกินาวะชูราอูมิ (沖縄美ら海水族館, Okinawa Churaumi Suizokukan) เป็นพิพิธภัณฑ์สัตว์น้ำที่ตั้งอยู่ในโอเชียนเอ็กซ์โปปาร์กทางตะวันตกเฉียงเหนือของโอกินาวะ ประเทศญี่ปุ่น ที่มีผู้เยี่ยมชมมากกว่า 20 ล้านคนตั้งแต่วันที่ 30 มีนาคม 2010 คำว่า "ชูราอูมิ" มาจาก ชูระ (美ら) หมายถึงความสวยงามในภาษาโอกินาวะและ อูมิ (海) หมายถึงทะเลในภาษาญี่ปุ่น พิพิธภัณฑ์สัตว์น้ำโอกินาวะชูราอูมิเคยเป็นพิพิธภัณฑ์สัตว์น้ำที่ใหญ่ที่สุดในโลกก่อนที่ถูกแซงโดยพิพิธภัณฑ์สัตว์น้ำจอร์เจียในแอตแลนตาเมื่อปี 2005 พิพิธภัณฑ์สัตว์น้ำแห่งนี้จัดแสดงเกี่ยวกับชีววิทยาทางทะเลของแนวปะการัง ทะเลลึก และกระแสน้ำคูโรชิโอะที่ไหลผ่านเกาะญี่ปุ่น โดยมีทั้งหมด 77 ตู้ปลา ตู้ปลาที่ใหญ่ที่สุดเรียกว่า Kuroshio Marine Aquarium ซึ่งสามารถเก็บน้ำได้ 7,500 ม3 (ยาว 10 เมตร, กว้าง 35 เมตร, ลึก 27 เมตร) หรือเทียบเท่ากับความจุของสระว่ายน้ำโอลิมปิกสามสระ . ผู้เยี่ยมชมสามารถดูปลาได้ 70 ชนิด รวมถึงฉลามวาฬ ฉลาม และกระเบนราหู ที่เป็นแหล่งดึงดูดนักท่องเที่ยวหลักของที่นี่ พิพิธภัณฑ์สัตว์น้ำโอกินาวะชูราอูมิเป็นที่แรกของโลกที่มีกระเบนราหูเกิดขึ้นในพิพิธภัณฑ์สัตว์น้ำ โดยเกิดในเดือนมิถุนายน 2007 อย่างไรก็ตาม ปลาที่เกิดมาพร้อมกับความกว้างของร่างกายเพียง 1.9 ม. สามารถรอดชีวิตมาได้เพียงสี่วัน หลังจากนั้นได้มีการเกิดครั้งที่สองในเดือนมิถุนายน 2008 ตามด้วยครั้งที่สามในวันที่ 24 มิถุนายน 2009 ปัจจุบันพิพิธภัณฑ์สัตว์น้ำโอกินาวะชูราอูมิมีการเกิดของกระเบนราหูรวมสี่ครั้งแล้ว อ้างอิง แหล่งข้อมูลอื่น เว็บไซต์ทางการ (ในภาษาญี่ปุ่น) เว็บไซต์ทางการ (ในภาษาอังกฤษ) Churaumi Official Fish Encyclopedia (ในภาษาญี่ปุ่น) Churaumi Official Fish Encyclopedia (ในภาษาอังกฤษ) Ocean Park Homepage (ในภาษาอังกฤษ) พิพิธภัณฑ์สัตว์น้ำโอกินาวะชูราอูมิ ที่ยูทูบ พิพิธภัณฑ์สัตว์น้ำโอกินาวะชูราอูมิ ที่เฟซบุ๊ก พิพิธภัณฑ์สัตว์น้ำโอกินาวะชูราอูมิ ที่เอกซ์ (ทวิตเตอร์) พิพิธภัณฑ์สัตว์น้ำโอกินาวะชูราอูมิ ที่อินสตาแกรม ตารางรถโดยสารจากสถานีอาซาฮิบาชิถึงพิพิธภัณฑ์ สารสนเทศภูมิศาสตร์เกี่ยวกับ พิพิธภัณฑ์สัตว์น้ำโอกินาวะชูราอูมิ ที่ โอเพินสตรีตแมป